FI
15.2.2022
Euroopan unionin virallinen lehti
L 33/35
Ilma-aluksen vaatimustenmukaisuusilmoituksen (EASA 52 -lomake) täyttöohjeet 1.
TAVOITE JA SOVELTAMISALA 1.1 Sellaisen ilma-aluksen vaatimustenmukaisuusilmoituksen käyttö, jonka on antanut 21 osassa olevan A luvun F alaluvun mukaista tuotantoa harjoittava tuotanto-organisaatio, kuvaillaan kohdassa 21.A.130 ja asiaankuuluvissa hyväksyttävissä vaatimusten täyttämisen menetelmissä (AMC).
1.2 Ilma-aluksen vaatimustenmukaisuusilmoituksen (EASA 52 -lomake), joka on annettu 21 osassa olevan A luvun G alaluvun mukaisesti, tarkoituksena on, että asianmukaisen tuotanto-organisaation hyväksyntätodistuksen haltija voi käyttää oikeuttaan saada ilma-aluskohtainen lentokelpoisuustodistus ja pyynnöstä annettava melutodistus rekisteröintijäsenvaltion toimivaltaiselta viranomaiselta.
2.
YLEISTÄ 2.1 Vaatimustenmukaisuusilmoituksen on oltava mallin mukainen, myös kenttien numeroiden ja kunkin kentän sijainnin osalta.
Kenttien kokoa voidaan kuitenkin muuttaa hakijan tarvetta vastaavaksi, muttei niin paljon, ettei vaatimustenmukaisuusilmoitusta enää tunnista.
Epävarmoissa tapauksissa on syytä kääntyä toimivaltaisen viranomaisen puoleen.
2.2 Vaatimustenmukaisuusilmoituksen on oltava joko valmiiksi painettu tai tietokonepohjainen, mutta joka tapauksessa viivat ja kirjain- ja numeromerkit on painettava selvästi.
Liitteenä olevan mallin mukainen esipainettu teksti on sallittu, mutta mitään muita todistuslausumia ei sallita.
2.3 Ilmoitus voidaan täyttää joko kirjoituskoneella, tietokoneen tulostimella tai käsin kirjoitetuin suuraakkosin siten, että teksti on helposti luettavissa.
Hyväksyttäviä kieliä ovat englanti ja tarvittaessa todistukset myöntävän jäsenvaltion virallinen kieli tai jokin sen virallisista kielistä.
2.4 Hyväksytyn tuotanto-organisaation on säilytettävä jäljennös ilmoituksesta ja kaikista siinä tarkoitetuista liitteistä.
3.
VAATIMUSTENMUKAISUUSILMOITUKSEN TÄYTTÖOHJEET 3.1 Jotta asiakirja olisi pätevä, jokaisessa kentässä on oltava merkintä.
3.2 Vaatimustenmukaisuusilmoitusta ei saa antaa rekisteröintijäsenvaltion toimivaltaiselle viranomaiselle, ellei ilmaaluksen ja siihen asennettujen tuotteiden suunnittelua ole hyväksytty.
3.3 Kenttien 9, 10, 11, 12, 13 ja 14 merkinnöissä voidaan viitata tuotanto-organisaation säilyttämiin erillisiin yksilöityihin asiakirjoihin, ellei toimivaltaisen viranomaisen kanssa muuta sovita.
3.4 Tähän vaatimustenmukaisuusilmoitukseen ei ole tarkoitus sisällyttää artikkeleita, joiden asentamista voidaan vaatia sovellettavien operatiivisten sääntöjen noudattamiseksi.
Jotkin näistä yksittäisistä artikkeleista voidaan kuitenkin ilmoittaa kentässä 10 tai hyväksytyssä tyyppisuunnitelmassa.
Lentotoiminnan harjoittajia muistutetaan sen vuoksi heidän velvollisuudestaan varmistaa sovellettavien operatiivisten sääntöjen noudattaminen omassa toiminnassaan.
Kenttä 1
Valmistusvaltion nimi.
Kenttä 2
Vaatimustenmukaisuusilmoituksen antava toimivaltainen viranomainen.
Kenttä 3
Ilmoituksen valvontaa ja jäljitettävyyttä varten tässä kentässä on oltava esipainettu sarjanumero.
Poikkeuksena ovat tietokoneella tuotetut asiakirjat: numeron ei tarvitse olla esipainettu, jos tietokone on ohjelmoitu tuottamaan ja tulostamaan yksilöllinen numero.
Kenttä 4
Ilmoituksen antavan organisaation täydellinen nimi ja osoite.
Tämä kenttä voi olla esipainettu.
Logot ja muut vastaavat ovat sallittuja, jos ne mahtuvat kenttään.